Politi, beredskab og forsyningsselskab arbejder lige nu på en adresse i Frederikshavn, hvor der er sket et gaslæk.

Opdateret 17.31: Nordjyllands Politi oplyser, at Forsyningsselskabet Evida har styr på gaslækagen. Et mindre område er fredag afspærret i Frederikshavn, fordi der i forbindelse med et husarbejde har været et brud på en gasledning. Det drejer sig om adressen Ryetsvej 3, hvor Nordjyllands Politi har spærret området af i en sikkerhedsafstand på 100 meter. -	Ejeren er kommet ud af huset, og vi har bedt naboer om at holde sig inden døre og lukke vinduer, døre og ventilationsanlæg, fortæller indsatsleder ved Nordjyllands Beredskab, Per Hansen. Det er på adressen herunder, der er sket et gaslæk: Styr på situationen Det er forsyningsselskabet, der skal lukke for gassen, og de er netop ankommet til stedet, fortæller Per Hansen klokken 16.30. Han anslår, at det vil tage dem cirka tre kvarter at blive færdige med arbejdet på stedet. -	Der er ingen fare lige nu, og vi har styr på situationen, siger han. Det er vigtigt, at borgere i området holder sig væk fra afspærringen, og naboer holder sig inden døre, indtil de får andet at vide af politi eller beredskab.